URBROJ: \_\_\_\_\_-1/2025

Koprivnica, 20. 2. 2025.

**O B R A Z L O Ž E NJ E**

**Prijedloga I. Izmjena i dopuna Financijskog plana Muzeja za 2025. godinu**

### Sažetak i djelokrug rada proračunskog korisnika

Osnovni podaci o ustanovi:

* 1. Naziv obveznika: Muzej grada Koprivnice
  2. Poštanski broj i sjedište obveznika: 48000, Koprivnica
  3. Adresa sjedišta: Koprivnica, Trg dr. Leandera Brozovića 1
  4. Šifra Grada/Općine: 201, Koprivnica
  5. Broj RKP: 27958
  6. Matični broj 3009670
  7. OIB: 26066765805

1. Razina: 21
2. Razdjel: 000
3. Šifra djelatnosti prema NKD: 9102, djelatnosti muzeja
4. Odgovorna osoba: Vršitelj dužnosti ravnatelja Muzeja grada Koprivnice Ivan Valent

Muzej grada Koprivnice kulturno je, komunikacijsko i informacijsko središte Grada Koprivnice i Koprivničko- križevačke županije koje vodi sustavnu brigu o nepokretnoj, pokretnoj i nematerijalnoj baštini grada i regije. Zadaća ustanove je sustavno prikupljanje, čuvanje, stručno održavanje, sređivanje, restauriranje, konzerviranje i trajno zaštićivanje muzejske građe, stručna i znanstvena obrada nepokretnih i pokretnih spomenika kulture, održavanje stalnog postava muzeja i priprema povremenih pokretnih izložbi koje se odnose na prošlost i sadašnjost grada Koprivnice i koprivničke Podravine, izdavanje i objavljivanje vlastitih publikacija, pripremanje i organiziranje brojnih kulturno – umjetničkih manifestacija i projekata, predavanja, tečajeva, seminara, stručnih i znanstvenih skupova, muzejskih radionica i igraonica, promicanje muzejske struke u suradnji sa srodnim ustanovama u zemlji i inozemstvu, promicanje muzejske struke suradnjom sa školama i drugim pravnim osobama te zainteresiranim pojedincima u skladu s ''Kodeksom profesionalne etike'' muzejske struke.

Muzej obavlja muzejsku djelatnost iz članka 3. točke 1. Zakona o muzejima i djelatnosti koje služe obavljanju djelatnosti upisane u sudski registar, a obuhvaća poslove nabave muzejske građe, istraživanja, stručne i znanstvene obrade te njezine sistematizacije u zbirke, zatim trajne zaštite muzejske građe, muzejske dokumentacije i baštinskih lokaliteta i nalazišta u svrhu osiguranja dostupnosti, obrazovanja, tumačenja i predstavljanja javnosti muzejske građe kao kulturnoga materijalnog i nematerijalnog dobra te dijelova prirode.

Muzej sukladno Statutu obavlja svoju djelatnost kako slijedi:

1. prikuplja muzejsku građu i muzejsku dokumentaciju sukladno svojoj misiji i politici skupljanja s područja na kojem djeluje
2. čuva muzejske predmete u odgovarajućim uvjetima i štiti cjelokupnu muzejsku građu, muzejsku dokumentaciju, baštinske lokalitete i nalazišta u svrhu obrazovanja, proučavanja i uživanja u skladu s propisima o zaštiti i očuvanju kulturnih dobara
3. vodi propisanu muzejsku dokumentaciju o muzejskim predmetima, zbirkama i aktivnostima muzeja;
4. organizira stalne i povremene izložbe
5. organizira istraživanja, izdavačku djelatnost, predavanja, konferencije i stručne skupove te organizira edukativne aktivnosti i radionice
6. podržava i organizira umjetnička i kulturna događanja u okviru svoga djelokruga
7. osigurava da poslove upravljanja muzejskom zbirkom obavljaju stručni muzejski djelatnici sukladno standardima
8. osigurava dostupnost zbirki u obrazovne, stručne i znanstvene svrhe
9. osigurava prihvatljivo okruženje za javnost i dostupnost građe
10. provodi digitalizaciju muzejske građe
11. obavlja reviziju muzejske građe u muzeju i dostavlja o tome izvješće Ministarstvu kulture i Osnivaču
12. obavlja procjenu povijesne, znanstvene, umjetničke i tržišne vrijednosti muzejske građe za potrebe upravljanja imovinom, za osiguranje i otkup
13. izrađuje stručna mišljenja, vještačenja i elaborate o muzejskome predmetu, građi, zbirci o kojoj skrbi i drugim kulturnim dobrima te dijelovima prirode
14. može organizirati izradu i prodaju suvenira i predmeta te izdavanje i prodaju publikacija tematski vezanih uz fundus i program muzeja
15. obavlja i druge djelatnosti sukladno Zakonu i posebnim propisima.

***Zakonski okvir na kojem se zasnivaju programi i unutar kojeg Muzej grada Koprivnice djeluje kao javna ustanova u kulturi čine zakoni i pravilnici Republike Hrvatske:***

Zakonski okvir unutar kojeg Muzej grada Koprivnice djeluje kao javna ustanova u kulturi čine zakoni i pravilnici Republike Hrvatske:

* Zakon o muzejima (NN 61/18, 98/19,114/22),
* Zakon o ustanovama (NN 76/93; 29/97, 47/99, 35/08, 127/19, 151/22),
* Zakon o zaštiti i očuvanju kulturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20,62/20, 117/21, 144/22),
* Zakon o kulturnim vijećima i financiranju javnih potreba u kulturi (NN 83/22),
* Zakon o radu (NN 93/14, 127/17, 98/19, 151/22)
* Zakon o proračunu (NN 144/21),
* Zakon o upravljanju javnim ustanovama u kulturi (NN 96/01, 98/19),
* Zakon i Uredba o fiskalnoj odgovornosti (NN 111/18, 95/19),
* Pravilnik o uvjetima i načinu ostvarivanja uvida u muzejsku građu i muzejsku dokumentaciju (NN 115/01),
* Pravilnik o sadržaju i načinu vođenja muzejske dokumentacije o muzejskoj građi (NN 108/02),
* Pravilnik o načinu i mjerilima za povezivanje u sustav muzeja Republike Hrvatske (NN 120/02, 82/06),
* Pravilnik o stručnim i tehničkim standardima za određivanje vrste muzeja, za njihov rad, te za smještaj muzejske građe i muzejske dokumentacije (NN 30/06),
* Pravilnik o stručnim muzejskim zvanjima i drugim zvanjima u muzejskoj djelatnosti te uvjetima i načinu njihova stjecanja (NN 104/19),
* Pravilnik o financijskom izvještavanju u proračunskom računovodstvu (NN 37/22)
* Pravilnik o proračunskom računovodstvu i računskom planu (NN 124/14, 115/15, 3/18, 126/19, 108/20)
* Pravilnik o proračunskim klasifikacijama (NN 26/10, 120/13, 1/20)
* Pravilnik o polugodišnjem i godišnjem izvještaju o izvršenju proračuna (NN 24/13 i 102/17, 1/20, 147/20).

Osim navedenih zakona i pravilnika temeljem kojih Muzej grada Koprivnice obavlja muzejsku djelatnost te brine o pokretnoj i nepokretnoj baštini Muzej navedeno realizira i putem sljedećih akata:

* Statut Muzeja grada Koprivnice
* Pravilnik o unutarnjem ustrojstvu i načinu rada Muzeja grada Koprivnice
* Pravilnik o zaštiti od požara Muzeja grada Koprivnice
* Pravilnik o zaštiti arhivskog i registraturnog gradiva Muzeja grada Koprivnice
* Odluka o provođenju postupka jednostavne nabave robe, radova i usluga Muzeja grada Koprivnice
* Pravilnik o obradi i zaštiti osobnih podataka Muzeja grada Koprivnice
* Pravilnik o nagrađivanju i ocjenjivanju radnika Muzeja grada Koprivnice
* Pravilnik o ostvarivanju i korištenju vlastitih prihoda Muzeja grada Koprivnice
* Pravilnik o radu, pružanju usluga i korištenju knjižnične građe knjižnice Muzeja grada Koprivnice
* Godišnjeg programa rada i razvoja ustanove,
* drugih općih akata Muzeja grada Koprivnice (ugovorima o korištenju financijskih sredstava Ministarstva kulture, ugovorima o korištenju financijskih sredstava Proračuna Koprivničko-križevačke županije te ostalim važećim aktima o donacijama i sponzorstvima).

Prijedlogom I. izmjena i dopuna Financijskog plana izvršena je korekcija odnosno povećanje prihoda i stavki rashoda za 114.000,00 EUR ili za 4,76% u odnosu na prethodni plan. Do povećanja dolazi zbog potrebe dodatnih ulaganja na projektu energetske obnove zgade Muzeja grada Koprivnice jer je prilikom dosadašnjih radova utvrđena potreba za dodatnim troškovima koji nisu predviđeni troškovnikom.

### Obrazloženje programa i aktivnosti koji su predmet Prijedloga I. Izmjena i dopuna Financijskog plana Muzeja grada Koprivnice za 2025. godinu

***OPĆI DIO Financijskog plana***

### Planirani program Očuvanje kulturne baštine Muzeja grada Koprivnice za 2024. godinu čine redovna djelatnost ustanove, zaštita kulturne baštine, muzejsko-galerijska djelatnost, knjižnična djelatnost i nakladnička djelatnost, te aktivnost energetske obnove zgrade Muzeja. I. izmjenama i dopunama Financijskog plana ustanove za 2025. godinu pristupilo se zbog potrebe dodatnog ulaganja na projektu energetske obnove zgrade Muzeja grada Koprivnice. Prilikom obnove zgade utvrđene su potrebe za dodatnim troškovima koji nisu planirani u prvotnom planu Muzeja grada Koprivnice, a koji su nužni kako bi se obnova zgade izvršila u potpunosti i na najbolji mogući način. Stoga se u ovim izmjena i dopunama donose samo izmjene u svezi s projektom energetske obnove zgrade Muzeja grada Koprivnice. Ovim se izmjenama i dopunama predlaže povećanje prethodnog plana za 114.000,00 EUR ili 4,76% te je isti dan kao prijedlog za usvajanje u iznosu 2.508.004,00 EUR.

### Tabela A

### U tabeli A Općeg dijela Financijskog plana u Računu prihoda i rashoda prihodi poslovanja planirani su iz četiri izvora financiranja, ali ovim izmjenama i dopunama izmijenjeni su samo prihodi iz nadležnog proračuna (67) i to povećanjem od 114.000,00 EUR, a čiji se cjelokupni iznos odnosi na dodatna ulaganja u energetsku obnovu zgade Muzeja grada Koprivnice. Svi ostali prihodi ostaju nepromijenjeni. Stoga planirani prihod od nadležnog proračuna u iznosu od 1.319.140,00 EUR se povećava za 8.64% te sada iznosi 1.433.140,00 EUR.

### U Računu prihoda i rashoda rashodi poslovanja planirani u iznosu 964.821,00 EUR smanjuju se za 100.000,00 EUR ili 10,37% i sada iznose 864.821,00 EUR. Rashodi za zaposlene i financijski rashodi su ostali nepromijenjeni, a materijalni rashodi u ukupnom su iznosu smanjeni za navedenih 100.000,00 EUR ili 25,80% i iznose 287.577,00 EUR. Do smanjenja materijalnih rashoda dolazi zbog prenamjena osiguranih sredstava za obnovu ograde oko zgrade Muzeja grada Koprivnice i za potrebe izlaganja umjetnina iz Zbirke Menegelo koja su preraspoređena na rashode za nabavu nefinancijske imovine odnosno na rashode za dodatna ulaganja na građevinskim objektima vezanih uz projekt energetske obnove zgrade Muzeja grada Koprivnice. I. izmjenama i dopunama financijskog plana Muzeja grada Koprivnice rashodi za dodatna ulaganja uvećana su za 214.000,00 EUR ili 15.35% te sada iznose 1.607.783,00 EUR.

### Tabela B

### Financijskog plana odnosi se na Račun financiranja u kojem se iskazuju primici od financijske imovine i zaduživanja te izdaci za financijsku imovinu, za otplatu kredita i zajmova koji se ne ispunjava obzirom da ustanova nije financijski zadužena.

### Tabela C

### Ovim izmjena i dopunama Financijskog plana Muzeja grada Koprivnice stavke viškova i manjkova nisu razrađene.

**POSEBNI DIO - Program 3006 OČUVANJE KULTURNE BAŠTINE**

**A300601 Redovna muzejska djelatnost**

Za financiranje redovne djelatnosti Muzeja iz nadležnog proračuna jedinice lokalne samouprave osiguran je iznos od 692.700,00 EUR, a ovim izmjenama i dopunama plana umanjuje se za 50.000,00 EUR ili 7,22% te iznosi 642.700,00 EUR. U ovoj je aktivnosti izvršen interni rebalans stavki, sredstva su preraspodijeljena tako što se je odustalo od obnove ograde oko zgrade Muzeja grada Koprivnice, te u skladu sa tom odlukom materijalni rashodi su smanjeni za cjelokupni iznos od 50.000,00 EUR. Cjelokupni iznos je preraspoređen u aktivnost Energetske obnove zgrade Muzeja grada Koprivnice. Rashodi za zaposlene i financijski rashodi ostali su nepromijenjeni.

**A300603 Muzejsko-galerijska djelatnost**

U Muzejsko-galerijskoj djelatnosti planirani su troškovi koji se odnose na realizacije izložbi i pedagoškog programa te na planirani projekt izlaganja umjetnina iz Zbirke Menegelo i to u iznosu od 82.500,00 EUR. Ovim izmjenama i dopunama financijskog plana sredstva koja su bila osigurana za izlaganje umjetnina iz Zbirke Menegelo u iznosu od 50.000,00 EUR su preraspoređena u aktivnost Energetske obnove zgrade Muzeja grada Koprivnice. To dovodi do toga da su materijalni rashodi osigurani iz izvora općih prihoda i primitaka, odnosno iz nadležnog proračuna u ovoj aktivnosti sa 80.000,00 EUR smanjeni na 30.000,00 EUR, odnosno umanjeni su za 62,50%.

**A300615 Energetska obnova zgrade Muzeja grada Koprivnice**

Ova je aktivnost planirana u sklopu programa Nacionalnog plana oporavka i otpornosti (NPOO.C6.1.R1-I3.01.0005) za program Energetske obnove zgrade muzeja temeljem Ugovora o dodjeli bespovratnih sredstava za projekte koji se financiraju iz nacionalnog plana oporavka i otpornosti 2021. - 2026. godine, a ugovorne strane projekta su Ministarstvo kulture i medija RH, Fond za zaštitu okoliša i energetsku učinkovitost te Muzej kao korisnik bespovratnih sredstava Mehanizma za oporavak i otpornost. Projektne aktivnosti započele su prijavom navedenog projekta od ožujka 2023. godine i traju do ožujka 2026. godine. Navedeni se projekt tijekom trogodišnjeg razdoblja planira financirati manjim dijelom iz proračuna Grada Koprivnice kojim će se pokriti neprihvatljivi troškovi energetske obnove dok će većina tekućih i kapitalnih troškova biti pokrivena iz pomoći od izvanproračunskog korisnika temeljem prijenosa EU. U 2025. godini financijskim planom planirano je 1.397.764,00 EUR na temelju procijenjenih troškova. Za podmirenje neprihvatljivih troškova iz proračuna Grada Koprivnice planirano je 430.000,00 EUR, dok su Pomoći unutar općeg proračuna EU projekti planirani u iznosu od 967.764,00. Tijekom izvođenja radova na energetskoj obnovi zgrade Muzeja grada Koprivnice utvrđena je potreba za dodatnim radovima, a koji nisu predviđeni troškovnikom kao što su: spuštanje stropa kata zgrade Muzeja, Podupiranje svodova podruma i prizemlje, sidrenje zidova i stropova za potrebe ugradnje FRCM sustava, izmještanje strujnog ormara, polaganje pripremnih i završnog sloja poda na dijelu kata Muzeja, ručno obijanje fasadne žbuke većih debljina od predviđenih troškovnikom i dr., te zbog toga u I. izmjenama i dopunama financijskog plana Muzeja grada Koprivnice za 2025. godinu ova aktivnost se povećava za ukupan iznos od 214.000,00 EUR od čega 100.000,00 preraspodjelom već osiguranih sredstava iz prvotnog plana i 114.000,00 EUR dodatnih ulaganja od strane Osnivača, odnosno od nadležnog proračuna.

**Aktivnosti**:

1. A300602 Zaštita kulturne baštine
2. A300604 Knjižnična djelatnost
3. A300605 Nakladnička djelatnost
4. A300607 Muzejska djelatnost – izvor vlastita i ostala sredstva
5. A300608 Zaštita kulturne baštine – izvor financiranja Ministarstvo kulture
6. A300609 Muzejsko galerijska djelatnost – izvor financiranja Ministarstvo kulture
7. A300611 Nakladnička djelatnost – izvor vlastita sredstva
8. A300612 Galerija Hlebine

ovim izmjena i dopunama financijskog plana Muzeja grada Koprivnice su ostale nepromijenjene.

***Ishodište i pokazatelji na kojima se zasnivaju izračuni i ocjene potrebnih sredstava za provođenje programa odnosno obrazloženje planiranih prihoda i primitaka za 2025. godinu***

**Prihodi poslovanja (razred 6)**

Prihodi poslovanja planirani su u iznosu 2.394.004,00 EUR, a prijedlogom I. izmjena i dopuna za 2025. godinu predlaže se povećanje za 114.000,00 EUR odnosno za 4,76% u skladu s ugovornim obvezama i očekivanim realno ostvarivim prihodom iz vlastitih izvora financiranja, te od planiranih pomoći od nenadležnog proračuna.

Slijedom navedenog, prijedlogom I. izmjena i dopuna financijskog plana planira se ostvarenje prihoda iz sljedećih izvora financiranja:

**Pomoći iz inozemstva i od subjekata unutar općeg proračuna (skupina 63)**

### U skupini 63 koja se odnosi na pomoći iz inozemstva i od subjekata unutar općeg proračuna planirana je vrijednost od 1.031.664,00 EUR. Ovim izmjenama i dopunama financijskog plana nema promjena na stavkama ove vrste prihoda, a koje se odnose na pomoći planirane putem prijava za sufinanciranje različitih muzejskih projekata od strane Koprivničko-Križevačke županije, Ministarstva kulture i medija Republike Hrvatske te na sredstva odobrena u sklopu programa Nacionalnog plana oporavka i otpornosti (NPOO.C6.1.R1-I3.01.0005) za program Energetske obnove zgrade Muzeja garad Koprivnice temeljem Ugovora o dodjeli bespovratnih sredstava za projekte koji se financiraju iz nacionalnog plana oporavka i otpornosti 2021. - 2026. godine.

**Prihodi od imovine (skupina 64)**

Prihodi od imovine, odnosno prihod od pozitivnih tečajnih razlika planiran je u iznosu 50,00 EUR koje se ostvaruju evidentiranjem i plaćanjem računa u drugoj valuti te se ne očekuju odstupanja od plana

**Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima (skupina 66**)

U ovu skupinu prihoda ubrajaju se prihodi od donacija i prihodi ostvareni iz vlastitih izvora financiranja odnosno pružanja usluga i od prodaje robe. I. izmjena i dopunama financijskog plana ovi prihodi nisu mijenjani te iznose kako je i prvotno planirano, 43.150,00 EUR.

**Prihodi iz nadležnog proračuna i od HZZO-a temeljem ugovornih obveza (skupina 67)**

Prihodi iz nadležnog proračuna za financiranje rashoda poslovanja i kapitalnih rashoda u skupini **67** planirani su u iznosu 1.319.140,00 EUR, a ovim prijedlogom izmjena i dopuna Financijskog plana predlaže se povećanje za 114.000,00 EUR ili 4,76%. Cjelokupni iznos povećanja se odnosi na dodatna ulaganja u projekt energetske obnove zgrade Muzeja grada Koprivnice, jer je utvrđena potreba za dodatnim radovima koji nisu planirani troškovnikom.

**Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika za razdoblje 1. 1. 2025. -20. 2. 2025. godine**

Unatoč činjenici da je kalendarska godina još na početku Muzej je intenzivno započeo s provođenjem Godišnjeg plana rada i razvitka Muzeja grada Koprivnice za 2025. godinu u sklopu kojeg je provedba redovnog programa zaštite kulturne baštine, izložbene i nakladničke djelatnosti, pedagoško-edukativne aktivnosti, te redovnih djelatnosti koja se odnosi na stručni rad na obradi te zaštiti i očuvanju muzejske građe.

U vidu izložbene djelatnosti Muzej je u izvještajnom razdoblju u Galeriji Koprivnica realizirao izložbe *Zlatko Bourek & kazalište* (5.12.2024. – 4.1.2025) i *Lupino za Latice* (10.1. – 8.2.2025) te postavio izložbu Ive Bolfek *Stay wild & live free* (14.2. – 6.4.2025). U Galeriji Mijo Kovačić (24. i 25. 1. 2025.) prezentirani su radovi pristigli na Urbanističko – arhitektonski natječaja za izradu Idejnog rješenja tržnice i polivalentnog centara u Koprivnici, u okviru ITU mehanizma, dok je u Galeriji naivne umjetnosti u Hlebinama završena izložba *Ivan Generalić za (sto)deset! Iz Zbirke obitelji Čolak* (20.12.2024. – 15.2.2025.) nakon koje je postavljen (20.2.2025.) dvomjesečni privremeni (stalni) postav prvog dijela galerije pod nazivom *Naivna vizija svijeta. Teme i likovna poetika Hlebinske* škole koji će se moći razgledati do 20.4.2025. godine. Uz navedene izložbe Muzej je 31. siječnja sudjelovao u 20. Noći muzeja podnaslova *Muzeji - vidljivi i nevidljivi* u sklopu koje su, osim tekućih izložbi, održane edukativne radionice i predstavljena je muzejska akcija *U susret novom stalnom postavu: Osamdeset godina Muzeja grada Koprivnice 1945 – 2025.* kojom je započeto obilježavanje 80. obljetnice osnutka Odbora za Muzej koja će se obilježavati tijekom cijele godine. Osim njihova održavanja u sklopu Noći muzeja započete su ovogodišnje pedagoške aktivnosti vezane uz radionice predstavljanja kulturne baštine djeci osnovnoškolskog uzrasta.

Što se tiče rada na muzejskim zbirkama započeta je i gotovo privedena kraju sustavna obrada i provjera *Zbirke Fedora Malančeca* te je nastavljen rada na sustavnoj obradi građe iz *Zbirke fotografije i foto albuma.*

Vezano uz cjelogodišnji program, u pripremi je dokumentacija za provedbu jednostavnih nabava za provedbu konzervatorsko-restauratorskih radova na muzejskoj građi, digitalizaciju muzejske građe te grafičkog oblikovanja i tiska materijala za redovnu i programsku djelatnost ustanove, dok je za provedbu istih pripremljen nacrt nove Odluke o provedbi postupaka jednostavne nabave.

U sklopu pripreme i održavanja predviđenog programa za 2025. godinu bitno je za spomenuti kako su zasad djelomično objavljeni rezultati Ministarstva kulture i medija RH kroz koje je Muzeju odobreno sedam (7) od osam (8) prijavljenih programa. Za dva se programa i dalje očekuju rezultati, kao i za tri programa prijavljena prema Koprivničko-križevačkoj županiji.

Početkom siječnja Muzej je na određeno (godinu dana) zaposlio dva kustosa-pripravnika, a u postupku je natječaj za prijem kustosa na neodređeno vrijeme u punom radnom vremenu te natječaj za prijem stručnog suradnika za računovodstvene poslove na određeno vrijeme (zamjena) u punom radnom vremenu.

Muzej je i u novoj godini nastavio informirati javnost o svojim aktivnostima u tiskanom izdanju Glasa Podravine i prigorja, na portalima glaspodravine.hr, dravainfo.hr i epodravina.hr objavom priloga o muzejskim aktivnostima, izložbama i edukativnim djelatnostima temeljem ugovora o suradnji koji su sklopljeni početkom siječnja 2025. godine.

U vidu investicija Muzeja nastavljeni su radovi na energetskoj obnovi zgrade muzeja. Tijekom dosadašnjih radova provedena je većina tzv. „grubih radova“: uklonjena je sva žbuka na unutrašnjoj i vanjskoj oplati zidova, uklonjeni su podovi na prostoru prizemlja i djelomično na katu, uklonjeni su svi prozori, predviđeni prezidi i naknadna zazidavanja, izvršeno je ubrizgavanje mase za isušivanje vlaga te ubrizgivanje većine mase za učvršćivanja zidova, postavljena je većina elektroinstalacija. Izvođenje navedenih radova otkrilo je pojedine probleme / dodatne stavke radova koje će se u narednom razdoblju morati rješavati / sanirati. Pojedine od njih tek su djelomično bile predviđene postojećim troškovnikom dok pojedine nisu. Njihova realizacija otvara dodatne troškove čija se realizacija veže uz ovaj Prijedlog I. Izmjena i dopuna Financijskog plana Muzeja grada Koprivnice za 2025. godinu.

U narednom će se razdoblju stoga morati poduprti svodovi podruma kako bi se osigurali za potrebe izrade hodnih površina prizemlja. Ista je situacije i na jednom djelu nestabilne međukatne konstrukcije između prizemlja i prvog kata. Zbog načina zatvaranja pojedinih otvora (bilo unutrašnjih ili vanjskih) potrebno je provoditi dodatna ojačanja zidova, ili u pojedinim slučajevima provoditi dozidavanja zidova ili zidati pojedine dijelove zidova iz nova. Paralelno s provođenjem ovih radova započet će žbukanje unutrašnjih ploha zidova, za što isti predstavljaju podlogu, tj. prije kojih se žbukanje ne može provesti. Nadalje na pojedinim je otvorima potrebno ubaciti nove nadvoje. Zbog lošeg stanja većine hodnih površina na katu zgrade potrebno je postavljenje novog poda i njegove pripreme, a kako bi se olakšalo postavljenje stropnih i drugih elektroinstalacija odlučeno je da će se provesti djelomično spuštanje cjelokupnog stropa na katu zgrade. Istim će se radovima ujedno i olakšati povezivanje zidne oplate žbuke s novim stropom i dobiti ravan strop. Ukoliko se radovi nastave dosadašnjim tijekom investicija će biti završena u zacrtanom roku (studeni 2025. godine).

Prijedlog I. Izmjena i dopuna Financijskog plana Muzeja grada Koprivnice za 2025. godinu uz obrazloženje usvojen je na 19. sjednici Upravnoga vijeća Muzeja grada Koprivnice te se dostavlja Gradu Koprivnici na odobrenje i usvajanje. Nakon usvajanja istog od strane Gradskog vijeća ovaj dokument postaje I. izmjena i dopune Financijskog plana Muzeja grada Koprivnice za 2025. godinu.

Predsjednik Upravnog vijeća Muzeja grada Koprivnice

Prof. dr.sc. Mario Tomiša